**Projekti lühikirjeldus ja tulemused**

Projekti "Koosõppimine teeb rikkamaks3" on kaasatud õpilased ja õpetajad Tartu Kivilinna Koolist ja Tartu Kroonuaia koolist. Projekt toimib edukalt juba kolmandat aastat, mille käigus on saanud sajad õpilased panna end proovile, end arendada sotsiaalsuse, organiseerimise ja enesearendamise vallas.  
Juhtiv roll projektis on Kivilinna kooli arvukal õpilasesindusel, kes tegevusi koordineerib, läbi viib ja tagasisidestab. Projekt koosneb erinevatest tegevustest, mis on aasta peale ära jaotatud, et oleks aastaringne side kahe kooli õpilastega.  
Eelnevad aastad on näidanud, et aasta jooksul tuleb juurde ka tegevusi, mida esialgselt plaanis polnud.  
Projekti tegevuste tulemusena teadvustame kõigile, et me kõik oleme väga erilised ja erinevad aga sama ka väga sarnased. Igal ühel meil on oma tugevused, millele tuleb oma elu ja areng rajada. Sallivus, hoolivus ja empaatia on ühiskonna alusväärtused.  
Selleaastases projektis on uuena sisse toodud lemmiklooma päev, kus õpilased saavad hommikutunnil kaasa võtta oma lemmiku ja teda teistele koolikaaslastele tutvustada.

Traditsiooniliselt toimub:  
September. lemmikloomapäev, liikumispäev(kõik Kroonuaia kooli õpilased, Kivilinna koolist mängujuhid ja ÕE liikmed).  
  
Oktoober: ettelugemispäev, kus Kivilinna kooli õpilased loevad eakohaseid raamatuid ja pärast joonistatakse ja räägitakse raamatutest. Kaasatud erinevad vanuseastmed Kroonuaia koolist ja Kivilinna kooli tublid ettelugejad (10 õpilast).  
  
November: Eesti Kontserdi koolikontserdite sarjas kontsert Kivilinna koolis, kuhu on külaliseks oodatud õpilased Kroonuaia koolist. Selle tegevuse käigus õpivad mõlema kooli õpilased, kuidas kontserdil käituda ja kuidas aru saada pakutavast. Väga tähtis on ka kontserdist tagasiside andmine läbi joonistamise.  
Toimub 3 kontserti: "Pott oli nõid ja pann oli kratt" Põnevate rahvajuttude ainetel lavastatud eakohane (1. ja 2. kooliaste) etendus.  
  
Veebruar: Sõbrapäev-ühisjoonistamine Kroonuaia koolis. Kahe klassi lapsed Kroonuaia koolist joonistavad Kivilinna kooli õpilaste juhendamisel suuri pilte, millest pärast tehakse näitus.  
Veebruar: EV 104 ühisaktus Kroonuaia kooliga, kus Kivilinna kooli õpilased toovad kaasa kingituseks väikese kontserdi laulude ja tantsude näol. Aktuse teine osa on koos laulmine ja tantsimine.